સામગ્રી: કેગના અહેવાલમાં એનડીએ સરકારે યુપીએ સરકારની ડીલ કરતાં 9 ટકા સસ્તી ડીલ કરી હોવાનો દાવો નકારી કાઢવામાં આવ્યો છે. 

કેગે મુજબ એનડીએ સરકારની ડીલ 9 ટકા નહીં પણ 2.86 ટકા સસ્તી દર્શાવી છે.

કેગના રિપોર્ટમાં ભાવ દર્શાવવામાં નથી આવ્યા પરંતુ જણાવવામાં આવ્યું છે કે સંપૂર્ણ તૈયાર સ્થિતિમાં રફાલનો ખર્ચ લગભગ યુપીએ સરકાર જેટલો જ છે. 

કેગ પોતાના અહેવાલમાં કહ્યું કે 126 રફાલની ખરીદીને મુકાબલે ભારતે ડિલીવરીનું સમયપત્રક યોગ્ય છે. કૅગે પોતાના અહેવાલમાં એમ પણ કહ્યું કે 126 રફાલની ખરીદીના મુકાબલે 36 ફાઇટર વિમાનોની ખરીદીમાં ભારતે 17.08 ટકા પૈસા બચાવ્યા છે.

કૉંગ્રેસે અહેવાલ રજૂ થાય તે અગાઉ સંસદ ભવનમાં ગાંધીજીની પ્રતિમા પાસે દેખાવો કર્યા હતા.

કેગના અહેવાલમાં એમ પણ જણાવવામાં આવ્યું કે સંરક્ષણ મંત્રાલયની ટીમે માર્ચ 2015માં ભલામણ કરી હતી કે 126 વિમાનોના સોદાને રદ કરી દેવામાં આવે. ટીમે કહ્યુ હતું કે ફ્રાન્સની કંપની ડસો ઍવિએશન સૌથી ઓછી કિંમતો આપવાની નથી અને ઇએડીએસ (યુરોપિયન ઍરોનોટિક્સ ડિફૅન્સ ઍન્ડ સ્પેસ કંપની) ટૅન્ડરની શરતો પૂરી નથી કરતી.

સમાચાર સંસ્થા એએનઆઇએ દેખાવોની જાણકારી ટ્ટીટ કરી હતી.

કેગે એમ પણ કહ્યું કે ભારતીય વાયુ સેનાએ એએસક્યૂઆર ( ઍર સ્ટાફ ક્વોલિટીટીવ રિક્વાયરમૅન્ટ)ની પરિભાષા નિયત નહોતી કરી જેને લીધે કોઇ પણ વેપારી એજન્સી એનું પૂરી રીતે પાલન ન કરી શકી. 

ખદીરી પ્રક્રિયા દરમિયાન એએસક્યૂઆર સતત બદલાતી રહી. જેને લીધે તકનિક અને કિંમતના મૂલ્યાંકનમાં સમસ્યાઓ સર્જાઇ અને હરીફોના ટૅન્ડરને નૂકસાન પહોંચ્યું. ખરીદીમાં મોડુ થવાનું મુખ્ય કારણ આ કેગે દર્શાવ્યું છે. 

કેગના આ અહેવાલની ખાસ વાત એ છે કે એમાં રફાલ ફાઇટર જેટની કિંમત વિશે કોઇ જ વાત કરવામાં નથી આવી. 

આ અહેવાલમાં રફાલની ખરીદી સાથેની પ્રક્રિયા વિશે વાત કરવામાં આવી છે પરંતુ તેની કિંમત કેટલી ખરેખર કેટલી છે તે વિશે ફક્ત કોડ સ્વરુપે જ વાત થઈ છે. 

ઉલ્લેખનીય છે કે રફાલની કિંમતોને લઈને જ રાહુલ ગાંધી વડા પ્રધાન નરેન્દ્ર મોદી પર સતત પ્રહાર કરી રહ્યાં છે. 

કેગે પોતાના અહેવાલમાં કિંમતો શબ્દ આવે છે ત્યાં U 1… જેવા કોડવર્ડસનો ઉપયોગ કર્યો છે. 

અગાઉ સંસદમાં એક સવાલના જવાબમાં સરકાર રફાલ ફાઇટર જેટની કિંમત 570 કરોડ કહી ચૂકી છે. જો કે, હથિયારોથી સજ્જ રફાલ ફાઇટર કિંમત પર સતત વિવાદ થઈ રહ્યાં છે. 

સરકાર બે સરકારો વચ્ચે થયેલા સરકાર કરારની શરતોનો હવાલો આપીને અગાઉ કિંમત જાહેર કરવાનો ઇનકાર કરી ચૂકી છે....\nઅગાઉની સામગ્રીનો સારાંશ નીચે મુજબ કરી શકાય છે:
બજેટ સત્રના અંતિમ દિવસે આજે રફાલ વિવાદ કૉંગ્રેસે અગાઉથી નકારેલો કેગનો અહેવાલ રાજ્યસભામાં રજૂ થયો છે.